b'\n_START_ARTICLE_\nVisvaldas Ra\xc4\x8dkauskas\n_START_PARAGRAPH_\nVisvaldas Ra\xc4\x8dkauskas (g. 1957\xc2\xa0m. Lietuvoje)\xc2\xa0\xe2\x80\x93 teisininkas, buv\xc4\x99s Lietuvos policijos generalinis komisaras.\n_START_SECTION_\nBiografija\n_START_PARAGRAPH_\n1980\xc2\xa0m. Vilniaus universiteto Teis\xc4\x97s fakultete baig\xc4\x97 teis\xc4\x97s studijas, \xc4\xafgijo teisininko kvalifikacij\xc4\x85._NEWLINE_1980\xe2\x80\x931987\xc2\xa0m. VRM Kovos su socialistin\xc4\x97s nuosavyb\xc4\x97s grobstymu valdybos (KSNG) inspektorius, vyresnysis operatyvinis \xc4\xafgaliotinis, 1987\xe2\x80\x931989\xc2\xa0m. VRM KSNG valdybos 3-\xc4\x8dio (ypatingai svarbi\xc5\xb3 byl\xc5\xb3) skyriaus vir\xc5\xa1ininkas, 1989\xe2\x80\x931991\xc2\xa0m. VRM 6-to (kovos su organizuotu nusikalstamumu) skyriaus vir\xc5\xa1ininko pavaduotojas. 1991\xe2\x80\x931992\xc2\xa0m. LR VRM Policijos departamento Kriminalin\xc4\x97s policijos vyriausiosios valdybos Organizuoto nusikalstamumo tyrimo biuro vyresnysis komisaras, 1992\xe2\x80\x931993\xc2\xa0m. Lietuvos policijos akademijos Operatyvin\xc4\x97s veiklos katedros vyr. asistentas, katedros ved\xc4\x97jas._NEWLINE_1993\xe2\x80\x931997\xc2\xa0m. VRM Policijos departamento vyriausiasis kriminalin\xc4\x97s policijos komisaras-generalinio komisaro pavaduotojas, 1997\xe2\x80\x931998\xc2\xa0m. Vilniaus miesto vyriausiojo policijos komisariato kriminalin\xc4\x97s policijos vyresnysis komisaras-vyriausiojo komisaro pirmasis pavaduotojas, 1998\xe2\x80\x931999\xc2\xa0m. Policijos departamento prie VRM vyriausiasis komisaras-generalinio komisaro pavaduotojas. 1999\xe2\x80\x932000\xc2\xa0m. Lietuvos policijos generalinis komisaras. 2001\xe2\x80\x932003\xc2\xa0m. dirbo komerciniame banke. 2003\xe2\x80\x932004\xc2\xa0m. LR prezidento Rolando Pakso patar\xc4\x97jas teis\xc4\x97tvarkos klausimais, teis\xc4\x97s departamento direktoriaus pavaduotojas. 2004\xe2\x80\x932007\xc2\xa0m. advokatas, 2007\xe2\x80\x932008\xc2\xa0m. LR ministro pirmininko patar\xc4\x97jas teis\xc4\x97s klausimais. 2008\xe2\x80\x932009\xc2\xa0m. policijos generalinio komisaro patar\xc4\x97jas, 2009\xe2\x80\x932011\xc2\xa0m. policijos generalinio komisaro pavaduotojas. 2012\xc2\xa0m. UAB \xe2\x80\x9eARVI\xe2\x80\x9c ir ko valdybos patar\xc4\x97jas saugos klausimais.'